Meddle

**Meddle** estas la sesa albumo de la angla rokgrupo Pink Floyd, surbendigita en diversaj studioj en Londono inter januaro kaj aǔgusto 1971 kaj publikita la 31-an de oktobro 1971.

## Artaj karakteroj 
Tiu albumo estas pasaĵo en kariero de la grupo. Ĝi forlasas la psikedelajn pecojn de la antaǔa albumo *Atom Heart Mother* kaj komencigas la  muzikajn bazojn de la venonta albumo *The Dark Side of the Moon*. Kvankam la albumo trairas malsamajn etosojn, ĝi estas konsiderata pli kohera ol la antaŭa.

### Komponaĵoj 
La albumo malfermiĝas per sono de vento, sekvata de du basgitaroj muzikataj de Roger Waters kaj David Gilmour kune, por komencigi la unuan komponaĵon *One of these days*, tre roka kaj instrumenta, en kiu oni povas aŭdi la voĉon de Nick Mason dirante "One of these days, I'm going to cut you into little pieces" ("Iutage, mi tranĉos vin al etaj pecoj"), eta parolado adresata al Jimmy Young, tiama diskĵokeo de la BBC.
La dua kanto estas *A Pillow of Winds*,unu el la malmultaj trankvilaj, akustikaj amaj kantoj de Pink Floyd.
*Fearless* enhavas la kanton ''You'll never walk alone* de Rodgers kaj Hammerstein, kantata de ŝatantoj de la piedpilkada klubo de Liverpool FC en stadiono.
*San Tropez* estas ĵaza kanto kaj *Seamus* montras la humuron de la grupo kiu aŭdacis kantigi hundon en pseŭdobluza kanto.

Finfine, *Echoes* estas la grava komponaĵo de tiu albumo. Plenigante la tutan duan flankon de la disko, malfermiĝanta per la fama "Ping" (piana noto sonanta kiel sonaro), ĝi estis multfoje koncerte prilaborita antaŭ trovi sian finan formon. La aŭskultanto trairas multajn etosojn, iam glitantajn, iam maltrankviligantajn, iam kun sonoj pensigantaj pri oceano.

### Kovrilo 
Storm Thorgerson estis unue proponinta al la grupo foton de anuso de paviano sed finfine la grupo elektis foton de homa orelo ŝajnanta bani en sonaj ondoj.

## Surbendigo 
*"Ni estis farinta grandegan nombron da demoj kiujn ni poste kunigis, kaj tio unuafoje funkciis. Tiu albumo estis komprenebla anonco de The Dark Side of the Moon, tiu kiu unuafoje donis al ni la sekvindan direkton."*

David Gilmour, Majo de 1994

*"Mi estis piane muzikanta en la studio, sed fakte estas Roger kiu diris: "Ĉu eblas surbendigi tiun noton kaj pasigi ĝin tra Leslie-a laŭtilo?" Estas tio, kio ĉiun kaŭzis. Tiel naskiĝas ĉiuj bonaj kantoj de Floyd, mi opinias."''*, kaj la NME kvalifikis ĝin "escepte bona albumo". Ed Kelleher de Circus kvalifikis ĝin "alia majstroverko de majstra grupo", notanta la kanton *Fearless* kiel "fascina" kaj laŭdanta *Echoes* kiel "muzika poemo kiu donas al ĉiuj anoj de la grupo la tempon por montri iliajn muskolojn" .
Tamen, Melody Maker estis pli sindetenema, priskribanta "filmomuzikon por neekzistanta filmo".

## Kantaro 
### Flanko A 
### Flanko B 
## Muzikistoj 
* David Gilmour: Gitaroj, kantado, kaj basgitaro en *One of these days* (kune kun Roger Waters) kaj buŝharmoniko en *Seamus*
* Nick Mason:  Drumo, frapinstrumentoj, voĉo en *One of these days* 
* Roger Waters: Basgitaro, kantado, akustika gitaro en *San Tropez*
* Richard Wright:  Klavaro, kantado

Aldonaj Muzikistoj:

* Seamus la hundo: bojado en *Seamus''

## Referencoj 
Kategorio:Muzikalbumoj de Pink Floyd
Kategorio:Muzikalbumoj aperintaj en 1971